text: Лондон ще търси вариант за нов съюз с Европа - Свят - inews.bg
  17.10.2018 01:27 София 7°C
  Време е да намерим начин да съхраним взаимните отношения и след Брекзит, казва Тереза Мей
  по статията работи: iNews.bg | 17.02.2018 | 10:36 0
  В словото си под заглавие "Пътят към Брекзит: партньорство в областта на сигурността" главата на британското правителство възнамерява да изложи плана си за нов договор между Лондон и Брюксел в конкретната сфера, който да предостави възможност на Великобритания и ЕС да реагират по-бързо и ефективно на всякакви външни заплахи. "Предизвикателството сега за всички нас е да се намерим начини как да си взаимодействаме и да съхраним дълбоките и специални отношения между Великобритания и ЕС, така че да съумеем да опазим и сътрудничеството си, което ни движи напред въпреки нововъзникващите заплахи", се посочва още в текста на речта, която бе публикувана в петък в сайта на вестник "Дейли мейл".
  В изявлението си Мей подчертава още, че липсата на подобно сътрудничество на Лондон и Брюксел би застрашило сигурността на всички европейци. В речта си, Мей планира да засегне и страховете си, че с излизането си от ЕС Великобритания ще трябва да напусне и глобалната сцена, както и да изложи предположенията си относно въздействието, което Брекзит ще окаже върху външната политика на страната. "Онези, които са заплаха за сигурността ни искат да ни видят разпръснати. Най-много им се иска да ни видят как сме затънали в дебати по отношение на механизмите и средствата, та дори и как се опитваме на вземем най-практичните и ефективни решения, за да гарантираме безопасността на хората си. Затова нека нашето послание тук да звучи гръмко и ясно: Ние няма да позволим това да се случи. Ще гарантираме сигурността на народа си и днес, и пред следващите години", коментира още Мей. "Сигурността в Европа - това е нашата сигурност. Затова и потвърждавам, че Обединеното кралство възнамерява да я подкрепя безусловно.", гласи заключението на британския премиер в предстоящата й реч.